jkorsvik/nowiki_second_scrape_merged huggingface dataset:
Ubangi (elv)

Ubangi (også stavet Oubangi og øverst kalt Uele) er en av elva Kongos største sideelver i Sentral-Afrika. Den anses å begynne ved samløpet mellom elvene Mbomou og Uele, og renner deretter mot vest rundt 350 kilometer, før den snur mot sørvest, passerer gjennom Bangui, før den renner ytterligere 500 kilometer sørover til samløpet med Kongo. Elvas lengde er 1 120 kilometer. Om man regner med Uele er samlet lengde 2 272 km.
Den har mange nordlige sideelver i Den sentralafrikanske republikk, regnet ovenfra blant andre Kotto og Mbali.
Sammen med Kongo utgjør den en viktig transportåre for elvebåter mellom Bangui og Brazzaville.
Fra starten 100 kilometer oppstrøms fra Bangui danner Ubangi grensa mellom Den sentralafrikanske republikk og Den demokratiske republikken Kongo. Deretter danner den grensa mellom Den demokratiske republikken Kongo og Republikken Kongo, til den munner ut i elva Kongo.
På 1960-tallet var det planer om å avlede vann fra Ubangi til elva Chari, som munner ut i Tsjadsjøen. I henhold til denne planen ville vannet fra Ubangi revitalisere innsjøen og gi en levevei innen fiske og jordbruk for titalls millioner mennesker i Sentral-Afrika og Sahel. Overføring av vann fra et nedbørfelt til et annet ble foreslått på 1980- og 1990-tallet av den nigerianske ingeniøren J. Umolu og det italienske firmaet Bonifica.  I 1994 foreslo Kommisjonen for Tsjadsjøbekkenet (LCBC) et lignende prosjekt, og på et toppmøte i mars 2008 vedtok lederne i LCBCs medlemsland å gå for dette prosjekt. I april 2008 bekjentgjorde LCBC en anmodning om forslag til en verdensbankfinansiert gjennomførbarhetsstudie.


== Referanser ==


== Eksterne lenker ==
(en) Ubangi – kategori av bilder, video eller lyd på Commons 
Kart over Ubangis nedbørsfelt på Water Resources eAtlas
Kart som viser Ubangis nedbørfelt på World Resources Institute
Tsutomu Oyokota

Tsutomu Oyokota (født 20. april 1913 i Hiroshima) var en japansk svømmer som deltok i de olympiske leker 1932 i Los Angeles.
Oyokota vant en olympisk bronsemedalje i svømming under OL 1932 i Los Angeles. Han kom på tredjeplass på 400 meter fri bak amerikanske Buster Crabbe og Jean Taris fra Frankrike.


== OL-medaljer ==
1932  Los Angeles -  Bronse i svømming, 400 meter fri  Japan


== Eksterne lenker ==
(en) Tsutomu Oyokota – Olympedia 
(en) Tsutomu Oyokota – Sports-Reference (OL-resultater – arkivert)
Frank Booth

Frank Ewen Booth (født 4. oktober 1910, død 1. desember 1980 i Laguna Beach i California) var en amerikansk svømmer som deltok i de olympiske leker 1932 i Los Angeles.
Booth vant en olympisk sølvmedalje i svømming under OL 1932 i Los Angeles. Han var med på det amerikanske laget som kom på andreplass på 4 x 200 meter fri 12,1 sekunder bak Japan som vant med tiden 8.58,4 som var ny verdensrekord. De andre svømmerne på sølv-laget var George Fissler, Maiola Kalili og Manuella Kalili.


== OL-medaljer ==
1932  Los Angeles -  Sølv i svømming, 4 x 200 meter fri (USA)


== Eksterne lenker ==
(en) Frank Booth – Olympedia 
(en) Frank Booth – Sports-Reference (OL-resultater – arkivert)
George Fissler

George Robert Fissler (født 13. oktober 1906, død 18. desember 1975) var en amerikansk svømmer som deltok i de olympiske leker 1932 i Los Angeles.
Fissler vant en olympisk sølvmedalje i svømming under OL 1932 i Los Angeles. Han var med på det amerikanske laget som kom på andreplass på 4 x 200 meter fri 12,1 sekunder bak Japan som vant med tiden 8.58,4 som var ny verdensrekord. De andre på svømmerne på sølv-laget var Frank Booth, Maiola Kalili og Manuella Kalili.


== OL-medaljer ==
1932  Los Angeles -  Sølv i svømming, 4 x 200 meter fri (USA)


== Eksterne lenker ==
(en) George Fissler – Olympedia 
(en) George Fissler – Sports-Reference (OL-resultater – arkivert) 
(en) George Fissler – databaseOlympics.com (arkivert)
Austmann

Austmann (norrønt: austmaðr) er en betegnelse som i norsk historie har blitt brukt om personer som kommer reisende fra øst, eller som bor øst for der man selv kommer fra eller bor. Ofte er det ei hindring som fjell, vann eller hav mellom der hvor austmennene kommer fra og der man selv er. Austmann inngår i en del norske stedsnavn ved ruter som ble brukt til ferdsel mellom øst og vest, som for eksempel Austmannalia i Røldal. Betegnelsen har vært vanlig på Vestlandet, og ble der brukt om folk fra Østlandet (i motsetning til nordmann).
På Island og Vesterhavsøyene ble austmann i norrøn tid brukt om nordmenn.
Austmann blir også brukt som mannsnavn på Island, og i 2005 var det 27 gutter og menn som hadde dette navnet.
Et bryggeri i Trondheim heter Austmann Bryggeri, etablert sommeren 2013.


== Referanser ==
Maiola Kalili

Maiola Kalili (født 3. november 1909, død 23. august 1972 Los Angeles i California) var en amerikansk svømmer som deltok i de olympiske leker 1932 i Los Angeles.
Kalili vant en olympisk sølvmedalje i svømming under OL 1932 i Los Angeles. Han var med på det amerikanske laget som kom på andreplass på 4 x 200 meter fri 12,1 sekunder bak Japan som vant med tiden 8.58,4 som var ny verdensrekord. De andre svømmerne på sølv-laget var Frank Booth, George Fissler og Manuella Kalili.


== OL-medaljer ==
1932  Los Angeles -  Sølv i svømming, 4 x 200 meter fri (USA)


== Eksterne lenker ==
(en) Maiola Kalili – Olympedia 
(en) Maiola Kalili – Sports-Reference (OL-resultater – arkivert) 
(en) Maiola Kalili – databaseOlympics.com (arkivert) 
(en) Maiola Kalili – Hawai‘i Sports Hall of Fame
Manuella Kalili

Manuella Kalili (født 2. november 1912 i Honolulu) var en amerikansk svømmer som deltok i de olympiske leker 1932 i Los Angeles.
Kalili vant en olympisk sølvmedalje i svømming under OL 1932 i Los Angeles. Han var med på det amerikanske laget som kom på andreplass på 4 x 200 meter fri 12,1 sekunder bak Japan som vant med tiden 8.58,4 som var ny verdensrekord. De andre på svømmerne på sølv-laget var Frank Booth, George Fissler og  Maiola Kalili. Han kom på fjerdeplass på 100 meter fri.


== OL-medaljer ==
 1932  Los Angeles -  Sølv i svømming, 4 x 200 meter fri  USA


== Eksterne lenker ==
(en) Manuella Kalili – Olympics.com 
(en) Manuella Kalili – Olympic.org 
(en) Manuella Kalili – Olympedia 
(en) Manuella Kalili – Sports-Reference (OL-resultater – arkivert) 
(en) Manuella Kalili – databaseOlympics.com (arkivert) 
(en) Manuella Kalili – Hawai‘i Sports Hall of Fame
Jessica Fletcher

Jessica Fletcher (orig: Murder, She Wrote) er en amerikansk krimserie som ble sendt på CBS fra 1984 til 1996. Serien handlet om krimforfatteren og amatørdetektiven Jessica Fletcher (spilt av Angela Lansbury). Hun ble enke rett etter at hun fylte femti, og lyktes etter det å bli en fremgangsrik krimforfatter. Hennes interesse for krim ledet henne ofte inn i virkelige krimgåter. Hennes største egenskap var hennes nysgjerrighet, særlig overfor mord. Når politiet grep inn og arresterte den de mente er den skyldig, ante Jessica ofte at vedkommende var uskyldig. Hun satte derfor igang sin egen forsiktige og metodiske etterforskning. Serien ble skapt av Peter S. Fischer, Richard Levinson og William Link. Det ble produsert og sendt totalt 264 episoder og fire TV-filmer i serien.
Jessica Fletcher er inspirert av Agatha Christies krimkarakter Miss Marple.


== Om serien ==
Det ble produsert totalt 264 episoder av Jessica Fletcher fra 1984 til 1996, etterfulgt av fire TV-filmer i perioden 1997-2003. Jessica Fletcher hadde i USA premiere på CBS 30. september 1984, mens siste episode ble sendt 16. mai 1996. I tillegg ble spin-off-serien The Law & Harry McGraw sendt i 1987-88. I Norge har serien blitt sendt på NRK i flere perioder siden 1985.


=== Priser ===
Serien vant to Golden Globe-priser for beste dramaserie i 1985 og 1986, og seks ASCAP Awards i perioden 1988-95 for "Top TV Series". Angela Lansbury vant fire Golden Globe-priser for sin rolle i serien, og Peter S. Fischer vant i 1985 en Edgar-pris for regi på episoden "Deadly Lady". Al Lehman og John Addison ble i 1985 og 86 tildelt hver sin Emmy for henholdsvis beste kostyme og beste musikk. Totalt ble serien nominert til 41 Emmy-priser og 16 Golden Globe-priser.


=== Seertall ===
Serien hadde meget gode seertall og var blant 10 mest sette TV-seriene i USA i de fleste årene den gikk. Toppårene var fra 1985 til 1988 da den var blant de fem mest sette TV-serier, samt 1993.Rangering basert på seertall (USA)

(-) = utenfor topp 30 lista


== I rollene ==
Angela Lansbury ...  Jessica Fletcher / ... (264 episoder, 1984-1996)
William Windom ...  Dr. Seth Hazlitt / ... (53 episoder, 1985-1996)
Ron Masak ...  Sheriff Mort Metzger / ... (41 episoder, 1985-1996)
Louis Herthum ...  Deputy Andy Broom / ... (25 episoder, 1989-1996)
Tom Bosley ...  Sheriff Amos Tupper / ... (19 episoder, 1984-1988)
Will Nye ...  Deputy Floyd / ... (14 episoder, 1988-1991)
Michael Horton ...  Grady Fletcher (12 episoder, 1984-1995)
Ken Swofford ...  Lt. Catalano / ... (11 episoder, 1985-1992)
Julie Adams ...  Eve Simpson (10 episoder, 1987-1993)
Herb Edelman ...  NYPD Lieutenant Artie Gelber / ... (10 episoder, 1984-1995)
Wayne Rogers ...  Charlie Garrett (5 episoder, 1993-1995)


== Gjesteopptredener ==
Kjente personer som har hatt gjesteroller i serien


== Referanser ==


== Eksterne lenker ==
(en) Jessica Fletcher på Internet Movie Database 
(en) Jessica Fletcher på Metacritic 
Jessica Fletcher' hos TV.com
Dørvær

Dørvær eller Dørværet er ei øygruppe i Træna kommune i Nordland. Øygruppen har et titalls øyer og holmer, hvorav de største er Buøya, Ørkja, Nordskarven, Dørværøya, Torvøya, Bukkøya og Geitøya. Dørværtingen på Buøya er 128 meter høy. Rundt øygruppa ligger det mange skjær.
Dørvær ligger rett syd for polarsirkelen, og er den øygruppa i Træna som ligger nærmest land. Øygruppa var tidligere bosatt, men den siste innbyggeren forlot øya på 1990-tallet.
Øynavnet har trolig sin opprinnelse i et ord for fiskestim (dyrgja), eller kanskje i ordet dorg.


== Referanser ==
Anicetus Andrew Wang Chongyi

Anicetus Andrew Wang Chongyi (født 26. oktober 1919 i Huangguoshu i Zhenning i Anshun i Guizhou i Kina, død 20. april 2017) var katolsk biskop av erkebispedømmet Guiyang i provinsen Guizhou i Folkerepublikken Kina. 
Bispedømmet Guiyang omtales i Kina ofte som «Guizhou», ettersom kirkedistriktene der er blitt sammenslått (uten pavelig mandat) til én enhet, med sete i Guiyang.


== Liv og virke ==


=== Prest ===
Wang var i mange år sogneprest i katedralen i Guiyang. 


=== Biskop ===
Wang Chongyi ble bispeviet 4. desember 1988 i Beijing, med biskop Joseph Zong Huaide som hovedkonsekrator.
I 1995 rev myndighetene en gammel kirke i Guiyang, Nantang-kirken i Guiyang, mens katolikker protesterte fånyttes. Biskopen hadde angivelig godkjent rivingen. Han forsvant omtrent to måneder, og da han kom tilbake måtte han innlegges på sykehus. Biskopen beskrev senere sitt fravær som et «eksil» og at han hadde vært blant katolske miaofolk i perioden. En ny kirke ble oppført på stedet, og ble innviet i 2003. Med en kapasitet på 1500 besøkende er den større enn byens andre kirke, katedralen, som har rom til 1000.


=== Biskop Wangs etterfølger ===
I 2007 fikk han den 40 år gamle Paul Xiao Zejiang ved sin side som koadjutorbiskop. Han skulle overta automatisk ved biskop Wangs død eller fratreden. Paul Xiao Zeijang ble bispeviet med pavelig mandat.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Serafino Vannutelli (1834-1915) *1869
Kardinal Domenico Serafini (1852-1918) *1900
Kardinal Pietro Fumasoni Biondi (1872-1960) *1916
Kardinal Antonio Riberi (1897-1967) *1934
Kardinal Ignatius Pi Shushi (1897-1978) *1949
Biskop  Joseph Zong Huaide (1917-1997) *1958
Biskop Andreas Anicetus Wang Zhongyi  (1919-2017) *1988


== Referanser ==
John Baptist Wang Jin

John Baptist Wang Jin (født 22. april 1924 i Kina, død 23. september 2014) var katolsk biskop i bispedømmet Yuci/Jinzhong i provinsen Shanxi i Folkerepublikken Kina. 
Wang ble presteviet av den italienske fransiskanerbiskopen Petrus H. Foccacia O.F.M. av Yuci i 1951. Han virket i menigheter og underviste ved juniorseminaret i Taiyuan inntil han ble arrestert i 1965. 
Etter at han ble løslatt tyve år etter, vendte han tilbake til kirkelig tjeneste i Yuci. 
En pålagt justering av bispedømmegrensene førte til at det område av Yuci med flest katolikker, havnet i bispedømmet Taiyuan. Samtidig ble navnet til bispedømmet endret til Jinzhong.
Wang Jin ble bispeviet 14. september 1999 av biskop Silvester Li Jiantang av Taiyuan.


== Referanser ==
Store Khingan

Store Khingan (forenklet kinesisk: 大兴安岭, tradisjonell kinesisk: 大興安嶺, pinyin: Dàxīng'ānlǐng, mandsju: Amba Hinggan) er en vulkansk fjellkjede i Indre Mongolia i den nordøstre delen av Kina. Fjellkjeden er rundt 1200 km lang fra nord til sør, og blir smalere mot sør. Den skiller slettelandet i nordøst-Kina i øst fra Mongoliaplatået i vest. Området har en middelhøyde på 1200 til 1300 meter, med de høyeste toppene på 2035 meter. 
Fjellkjeden er dekt av tett skog. Som øko-region er den spesiell på grunn av sin daurianske flora, en overgangsform mellom sibirsk og mandsjuriansk flora.
Hellingene er relativt godt beiteområde, og det var dette området som khitanfolket kom fra før de etablerte Liao-dynastiet på 900-tallet.
De er egentlig en fortsettelse av fjellene i de kinesiske provinsene Shanxi og Hebei, men navnet Store Hinggan benyttes om området nord for elven Sira
eller Sjara-muren. Derifra går fjellsystemet opp til Amurs nordligste bue. På den andre siden av elven fortsetter de i Stanovojfjellene. Fjellet er,
som beskrevet av Suess, å forstå som en  bruddkant, som adskiller det vestenfor liggende høylandet fra det østenfor liggende nedsenkede Mandsjuria. Fjellene når ikke særlig over 2 000 m.; deres passhøyder er på 1 100-1 400 m. Fjellkjeden har for det meste kort bredde, men mot øst sender den ut noen forgreninger.
De danner en skarp grense mot ørkenlandet Gobi i vest. Fra deres kam, som heller bratt som et tak, kan man se kontrasten mellom landskapene rundt om: i nord og vest lange bølger av ensformig og naken steppe, i sør og øst terrasser som senker seg i avsatser med klipper, skoger og dalganger, og på avstand slettelandet med sine mange elver som slynger seg frem.
Flere av toppene er slukkede vulkaner, og øst for hovedfjellkjeden i Udelins dal ligger en gruppe høyder av vulkansk opphav, av kineserne kalt Luyuanshan («svovelfjellene») og av mandsjuene Ujun-Koldongi («ti koller»), som hadde vulkansk utbrudd og voldsomme jordskjelv i  1720-21, som grundig beskrevet i kinesiske kilder.
Med 1,24 milliarder kubikmeter trevirkereserver er fjellene et av Kinas viktigste skogbruksområder. Dyrerivet er rikt. Her er brunbjørn og gaupe, elg, hjort og rein, sibirflodilder og sobel, hare, jerpe og orrfugl. Her hekker også den svært sjeldne skjellfiskand (Mergus squamatus).
Lan Manager

LAN Manager var et nettverks-operativsystem for OS/2 som ble utviklet av Microsoft i samarbeid med 3Com. Systemet var etterfølgeren til 3+Share som kjørte på MS-DOS.
LAN Manager benyttet protokollen Service Message Block sammen med NetBIOS Frames protocol, på samme måte som MS-NET for MS-DOS og Xenix-NET for MS-Xenix. Hewlett-Packard utviklet også en lisensiert LAN Manager/X for UNIX.
LAN Manager 2.0 ble lansert av Microsoft i 1990 med en rekke forbedringer. Versjon 2.2, som var siste versjon, var inkludert i OS/2 1.31 og var Microsofts strategiske serversystem før lanseringen av Windows NT Advanced Server i 1993.
Andre lisensierte utgaver var 3Com 3+Open, IBM LAN Server og Tapestry Torus.
T.J. Hooker

T.J. Hooker er en amerikansk kriminalserie som gikk på ABC fra 1982 til 1985 og på CBS fra 1985 til 1986. Serien handlet om den velrenommert politietterforskeren T.J. Hooker som var ansatt ved et amerikansk politidistrikt. Han arbeidet ofte sammen med to yngre kollegaer, en kvinnelig og en mannlig. Hovedrollen som T.J. Hooker ble spilt av William Shatner, mens hans to yngre kollegaer ble spilt av Heather Locklear og Adrian Zmed. Serien ble skapt av Rick Husky, mens den kjente TV-produsenten Aaron Spelling var executive producer.
Serien fikk lite oppmerksomhet i Norge. Den ble sendt på TV3 fra 1995.


== Handling ==
T.J. Hooker er en velrenommert politimann som har avansert til politietterforsker. Men da hans partner blir drept bestemmer han seg for å begynne som patrolmann igjen for å bekjempe forbryterne på gata. Han får fast følge av de to nyutdannede politioffiserene Vince Romano og Stacy Sheridan. Til tross for den store aldersforskjellen blir de et godt team.


== Seertall ==
Serien ble en moderat suksess målt etter seertall og var bare på topp-30 lista det første sendeåret.
Rangering basert på seertall (USA)

(-) = utenfor topp 30 lista


== I rollene ==
William Shatner — Sergeant T.J. (Thomas Jefferson) Hooker
Adrian Zmed — Officer Vince Romano
Heather Locklear — Officer Stacy Sheridan
Richard Herd — Captain Dennis Sheridan
James Darren — Officer Jim Corrigan


== Referanser ==


== Eksterne lenker ==
(en) T.J. Hooker på Internet Movie Database 
(en) T.J. Hooker på Metacritic
Sissel Westnes

Solveig Sissel Westnes (født 7. mars 1945 i Oslo) er en norsk ballettdanser og instruktør.
Som fireåring startet hun i lære ved Alfhild Grimsgaards ballettskole. Hun tok examen artium ved Grefsen høiere skole. Hun begynte i Giselle. Mest av alt danset hun i Nasjonalballetten (1967–87).
Hun danset med koreografen Flemming Flindt i Brudeferden i Hardanger og den verdenskjente Rudolf Nurejev som koreograf i Don Quijote (1981). Hennes avskjedsforestilling var Nøtteknekkeren (1988), hvorpå hun i mange år var instruktør ved samme sted (N.balletten).


== Premier ==
Dansekritikerprisen 1978 for Swanhilda i  Coppelia
Ron Northcott

Ronald Charles Northcott (født 31. desember 1935 i Innisfail i Alberta) er en canadisk curlingspiller. Han er canadisk mester tre ganger, og har tre VM-gull for Canada: i Scotch cup 1966, VM 1968 og VM 1969. For dette har han blitt medlem av Canadas Hall of Fame.
Northcott begynt med curling da han gikk på high school, i en alder av 15 år. Han representerte provinsen Alberta ved seks canadiske mesterskap. Senere skippet han Canada til VM-gull i 1966, 1968 og 1969.
Northcott er utnevnt til medlem av Order of Canada.


== Referanser ==


== Eksterne lenker ==
(en) Ron Northcott – Canada Sports Hall of Fame 
(en) Ron Northcott – World Curling Tour 
(en) Ron Northcott – World Curling Federation
Elias Nikolaus Ammerbach

Elias Nikolaus Ammerbach (1530–1597) var en tysk organist og arrangør fra renessansen. 


== Liv og virke ==
Ammerbach studerte ved Universitetet i Leipzig (1548–1549) og var deretter organist i Thomaskirken i Leipzig, sannsynligvis hele livet. I forordet til en utgivelse orgeltablatur fra 1671 står angitt at han gjorde studiereiser i utlandet, men ut over det er ingenting kjent.
Ammerbach utviklet det som i dag er kjent som ny tysk orgeltabulatur og som ble brukt fram til 1700-tallet. Systemet bruker bokstavnotasjon for tonehøyden med rytme-symboler plassert over. Det er ukjent om Ammerbach selv komponerte, det eksisterer ingen musikk med hans signatur. Tabulaturene han publiserte inkluderer arrangementer av populære komponister fra midten av 1500-tallet, blant annet Ludwig Senfl, Heinrich Isaac, Josquin des Prez, Clemens non Papa, og ikke minst Orlando di Lasso.
Ammerbach publiserte den første trykte bok med orgelmusikk i Tyskland.
Ammerbachs verdslige utgivelser har tyske titler, de kirkelige verkene har latinske. I hans siste utgivelse (1583) er det et stort antall italienske madrigaler arrangert for klaviatur.


== Referanser ==


== Kilder ==
(de) Arrey von Dommer: «Ammerbach, Elias Nikolaus». I Allgemeine Deutsche Biographie (ADB). Bind 1, Duncker & Humblot, Leipzig 1875, s. 402 f.


== Litteratur ==
(de) Friedrich Wilhelm Bautz: «Ammerbach, Elias Nikolaus» i Biographisch-Bibliographisches Kirchenlexikon (BBKL). Bind 1, Hamm 1975, sp. 147.


== Eksterne lenker ==
(de) Elias Nikolaus Ammerbach i Deutsche Biographie
(en) Fritt tilgjengelige noter av Elias Nikolaus Ammerbach i International Music Score Library Project
Strykejernet kunstskole

Strykejernet kunstskole (også kjent som Strykejernet maleskole) er en privatskole i Oslo med kunstfag som spesialitet. Skolen, som er godkjent av Utdannings- og forskningsdepartementet og Statens lånekasse for utdanning, gir ett- og to-årig undervisning innen maleri, tegning, grafikk, skulptur, elektronisk kunst (video) og andre kunstformer.
Skolen samarbeider med prosjektskolen kunstskole om kunstnersenteret Can Serrat i Catalonia.
Gjennom prosjektet «Kunst i offentlig rom» har elevene fått vise arbeider på godt besøkte steder, f.eks t-banestasjoner, torg og kafeer.
Skolen har lokaler i et eldre industrianlegg ved Akerselva (Brenneriveien 9). I tillegg til undervisningslokaler administrerer også skolen galleriene Galleri Autonom og Galleri Brenneriet, der elever stiller ut arbeidene sine. Skolen huser også kulturhuset Ingensteds som leies ut til eksterne arrangementer.   


== Referanser ==


== Eksterne lenker ==
Skolens nettsted
Lough Bane

Lough Bane (irsk: An Loch Bán) er en innsjø (på engelsk lough) på grensa mellom grevskapene Meath og Westmeath i Irland. Grensa mellom de to grevskapene går fra øst til vest, gjennom midten av innsjøen.
Motorsport er forbudt på Lough Bane. 


== Eksterne lenker ==
Westmeath County Council information;laws, etc
Ordenance Survey of Ireland (Map no.42)
Steven Chu

Steven Chu (kinesisk: 朱棣文; pinyin: Zhū Dìwén) (født 28. februar 1948 i St. Louis i Missouri) er en amerikansk fysiker og demokratisk politiker.
Han har doktorgrad i fysikk fra University of California, Berkeley fra 1976. I 1987 ble han professor ved Stanford University. Som forsker er han særlig kjent for sitt arbeid innen kjøling og lagring av atomer med laserlys, som han ble tildelt Nobelprisen i fysikk for i 1997. Han delte prisen med amerikanske William D. Phillips og franske Claude Cohen-Tannoudji. 
Chu var energiminister under president Barack Obama 2009–2013. Chu er en uttalt tilhenger av mer forskning på fornybar energi og kjernekraft. Han mener at utfasing av fossilt brensel er avgjørende for å hindre global oppvarming.Chu er av kinesisk avstamning, og har sin kinesiske hjemstavn i Taicang i Jiangsu.


== Referanser ==


== Eksterne lenker ==
Offisielt nettsted 
(en) Offisielt nettsted 
(en) Steven Chu – kategori av bilder, video eller lyd på Commons 
(en) Nobelprisen i fysikk 1997 hos Nobelprize.org
(en) Steven Chu hos Nobelprize.org i forbindelse med tildelingen av Nobelprisen i fysikk 1997
Steven Chus biografi hos USAs energidepartement
Kjøpekraft

Kjøpekraft (også kjent som disponibel reallønn) er nettoinntekten man har igjen etter fratrekk av skatter og prisstigning.
Utviklingen av kjøpekraften påvirkes av mange faktorer. Deriblant lønn, priser, skatt og avgifter, overføringer, inflasjon og renteutvikling.
Lønnsutviklingen må tilsvare utviklingen av de andre faktorene for å opprettholde kjøpekraften. Økning av kjøpekraft skjer når lønnsutviklingen er høyere enn de andre faktorene.


== Økonomi ==
Innen økonomifaget defineres kjøpekraft som det antall varer eller tjenester som kan kjøpes for en pengeenhet. Hvis man for eksempel sammenligner antall brød man fikk for en krone i 1950 mot antall brød man får i dag, hadde  en krone større kjøpekraft i 1950, fordi man ville fått flere brød for pengene.
Hvis inflasjonen øker, mens inntekten holder seg stabil, faller inntektens kjøpekraft (reallønnen). Men hvis inntekten øker mer enn inflasjonen, øker inntektens kjøpekraft (reallønnen).


== Finansiell kjøpekraft ==
Finansiell kjøpekraft er summen av disponibel kapital og kredittevne. Det gjelder for både forvaltning, bedrifter og konsumenter.